Joseph Severn

Joseph SEVERN (n. la 7-an de decembro 1793 en Londono; m. la 3-an de aŭgusto 1879 en Romo) estis angla desegnisto kaj pentristo, portretisto kaj ilustristo, diplomato, romanisto kaj persona amiko de la angla poeto John Keats.

Li estas plej konata pro sia pentraĵo de 1821 pri la fine malsana John Keats (1795-1821), kiun Severn zorgis pri li ekde ilia renkontiĝo en 1820,

 Vivo 
En siaj fruaj jaroj li ĉefe pentris portretojn. Post studado ĉe la Reĝa Akademio de Artoj, li ekspoziciis sian unuan oleopentraĵon, Hermia kaj Helena (ĉeftemo el la teatraĵo Somermeznokta Sonĝo de Shakespeare), ĉe la ekspozicio de la Reĝa Akademio en 1819.  En 1820 li ricevis premion kaj trijaran vojaĝstipendion pro sia verko Una kaj la Ruĝkruca Kavaliro en la Kaverno de Malespero. Li poste vojaĝis al Romo kun sia amiko John Keats kaj tie zorgis pri li ĝis lia morto en 1821. En 1833 la Nacia Akademio de Dezajno en Novjorko elektis lin honora membro.

En 1861, Severn estis nomumita brita konsulo en Romo, postenon kiun li tenis ĝis 1872. Lia plej grava verko estas Spectre Ship. Aliaj verkoj inkluzivas Cordelia Watching by the Bed of Lear (Cordelia rigardanta apud la lito de Lear), La romian almozulon, Arielon, La fontanon kaj Rienzi. Li ankaŭ kreis retablon por la preĝejo Sankta Paŭlo en Romo, multajn portretojn, inkluzive de unu de Robert Wilhelm Bunsen kaj plurajn de Keats. Joseph Severn mortis en Romo kaj estis entombigita en la protestanta tombejo en Romo apud John Keats.

Selekto de liaj pentraĵoj nun troveblas en kelkaj el la plej famaj kaj gravaj muzeoj de Londono, inkluzive de la Nacia Portretgalerio, la Muzeo Viktorio kaj Alberto, kaj la Tate Britain.

 Galerio 

 Referencoj 

 Eksteraj ligiloj 

 Joseph Severn en la Keats Kolekto ĉe la Houghton Biblioteko, Harvard Universitato
 Joseph Severn ĉe la Naciaj Arkivoj, Londono

Kategorio:Britaj pentristoj
Kategorio:Anglaj portretistoj